Նա հիշեցրեց, որ Հարավային Աֆրիկայում եղել են ճշմարտության եւ հաշտեցման հանձնաժողովներ, որոնք քննության են առել մարդու իրավունքների բոլոր խախտումները այդ երկրի դժնդակ պատմության ընթացքում։ Եվ այդ հանձնաժողովները, ըստ նրա, բարձրացրել են հանրային վստահությունը։ «1995-96 թվականներից մենք չենք ապրում դե յուրե Հայաստանում։ Այդ առումով պետք է ասել, որ ցանկացած անցումային արդարադատություն պետք է հաշվի առնի ամբողջ պատմության ընթացքում կատարված մարդու իրավունքների խախտումները, ներառյալ՝ Մարտի 1-ը։ Մենք ունեցել ենք ընտրությունների գողություն՝ 1995 թվականից այս կողմ, ունեցել ենք հոկտեմբերի 27, Մարտի 1։ Եվ եթե այս ճանապարհով գնանք, ապա պետական ողջ մարմինը պետք է ենթարկվի լյուստրացիայի, այսինքն՝ պետական բոլոր բարձրաստիճան այրերը, իրավապահ համակարգի այրերը, համապատասխան գործակալները, որոնք վկայություն, մասնակցություն ունեն այս կամ այն դեպքի մեջ, պետք է բացվեն եւ ենթարկվեն դատաքննության։ Եվ սա քաղաքական մոտեցում է, ոչ թե հռետորական»,- ասաց Րաֆֆի Հովհաննիսյանը։